Экспарт тавараў, без уліку нафты і нафтапрадуктаў, а таксама арганізацый, якія падпарадкаваны рэспубліканскім органам дзяржаўнага кіравання, вызначаны ў памеры 1,78 мільёна долараў ЗША, альбо 106,6 працэнта да ўзроўню мінулага года. Яшчэ лепшы прагрэс прадугледжваецца ў экспарце паслуг — 110 працэнтаў. Гэтаму пасадзейнічае развіццё турыстычных, медыцынскіх, транспартных і камп’ютарных паслуг. У будаўніцтве прыярытэтным застаецца ўзвядзенне кватэр для грамадзян, якія маюць патрэбу ў паляпшэнні жыллёвых умоў. Далейшае развіццё атрымаюць таксама індывідуальнае будаўніцтва дамоў у сельскай мясцовасці і шматпавярховікаў у складзе жыллёва-будаўнічых спажывецкіх кааператываў. Прадоўжыцца і комплекснае добраўпарадкаванне дваровых тэрыторый з уладкаваннем тратуараў, дзіцячых пляцовак, месцаў для паркоўкі аўтамабіляў, азеляненнем, прывядзеннем у парадак дарог і вуліц. За кошт усіх крыніц фінансавання мяркуецца ўвесці ў эксплуатацыю не менш за 12 тысяч квадратных метраў жылля, з іх 6500 — індывідуальнае будаўніцтва і 5500 — шматкватэрнікі. Тэмп росту будаўніча-мантажных работ адносна мінулага года складзе 104,3 працэнта.